Author: Kadi Kahem
Last saved by: Asta Urb
Company: Haapsalu Linnavalitsus

K O R R A L D U S	

Haapsalu, 		 28. november 2007 nr 898

Äriruumi üürile andmine
(Lihula mnt 3, Haapsalu)

AS Starman hooldusjuht Sven Oder on esitanud 21.11.07 Haapsalu Linnavalitsusele avalduse sooviga võtta üürile Lihula mnt 3, Haapsalu keldrikorrusel paiknev äriruum. Juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 4 lg 1 p 3, § 35 lg 1 p 3, Haapsalu Linnavolikogu 30.06.1994 määrusest nr 11 „Haapsalu linnavarade valdamise, kasutamise ja käsutamise kord”, Haapsalu Linnavalitsuse 13.11.2003 määrusest nr 11 “Linna omandis olevates ehitistes asuvate äriruumide üürile andmisel üüri alammäärade kehtestamine ja üürile andmise kord” ja haldusmenetluse seadusest Haapsalu Linnavalitsus

k o r r a l d a b:

1.	Anda AS-le Starman (registrikood 10069659, asukoht Akadeemia tee 28, 12618 Tallinn) üürile Haapsalu linna omandis olev keldriruum Lihula mnt 3, Haapsalu järgmistel tingimustel:
1.1.üldpind 20,4 m^2;
1.2.üürimäär 25 krooni/m^2 kuus;
1.3.ruumide kasutamise sihtotstarve – kaabel-TV teenuse osutamine.
2.	Haapsalu Linnavalitsuse aselinnapeal (A.Sein) sõlmida punktis 1 nimetatud äriruumi üürileping tähtajaga 1 (üks) aasta.
3.	Käesolev korraldus teha teatavaks AS-le Starman (Akadeemia tee 28, 12618 Tallinn) korralduse koopia saatmisega posti teel, aselinnapeale (A.Sein) koopia üleandmisega allkirja vastu.
4.	Korraldus avalikustada väljapanekuga linnavalitsuse fuajees.
5.	Korraldus jõustub teatavakstegemisest.
6.	Korralduse peale võib esitada halduskaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea linnapea ülesannetes					Erko Kalev
					Linnasekretär